Държавен вестник, бр. 58, 2025 г., стр. 84

СТР.  84	
Д Ъ Р Ж А В Е Н  В Е С Т Н И К 	
БРОЙ  58
щите на пост караулни; лично да проверява 
наличието и състоянието на катинарите, 
шнуровете, прозорците, решетките, вратите 
и стените на хранилищата (складовете, пар­
ковете); количеството на намиращата се под 
охрана техника; средствата за комуникация, 
осветление, сигнализация и за гасене на по­
жар; постовото облекло, оградите и окопите;
6. да използва оръжието самостоятелно и в 
състава на смяната на караулните за отразяване 
на нападение върху часовия и охранявания 
обект, както и при смяна на караулните през 
време на отиването до постовете или връща­
нето в караулното помещение;
7. да сверява печатите със слепките и 
пломбите;
8. да проверява знае ли часовият сигналите 
(пропуска и отзива), определени за караула;
9. да докладва на началника на караула (след 
завръщането на всяка смяна) за извършената 
смяна и състоянието на постовете.
Чл. 393. (1) При всяка смяна на часовите и 
при отваряне на хранилище (обект) разводачът 
носи слепките (отпечатъците от пломбите), 
като сверява печата и заедно с пристигналото 
за отваряне лице оглежда хранилището (обек­
та). Когато съгласно таблицата за постовете 
часовият трябва да остане на поста, разводачът 
му напомня особените задължения.
(2) При отворено хранилище (обект) раз­
водачът предава на застъпващия на пост кой 
е отворил хранилището (обекта) или кой е 
допуснат до местостоянката за ППС.
(3) След затваряне на хранилището (обекта) 
разводачът е длъжен да отиде на поста със 
слепките от печатите (отпечатъците от плом­
бите) и лично да провери в присъствието на 
часовия и лицето, което сдава хранилището 
(обекта) под охрана, печатите (пломбите) и 
състоянието на прозорците, решетките, вра­
тите, стените. При приемане под охрана на 
бойна техника на местостоянките да провери 
броя на ППС, самолетите, оръдията, а когато 
върху тях има печати (пломби), да ги свери с 
наличните слепки (отпечатъци).
Чл. 394. (1) В случай на тежко заболяване 
(тежко раняване) или смърт на началника на 
караула и на неговия помощник задълженията 
на началника на караула временно се възла­
гат на най-старшия по звание, а при равни 
звания – на първия разводач, който докладва 
на оперативния дежурен (дежурния по военно 
формирование).
(2) Когато в състава на караула не се 
предвижда помощник-началник на караула, 
разводачът изпълнява неговите задължения.
Раздел V
Часови
Чл. 395. Часовият отговаря за охраната и 
отбраната на поверения му пост (обект). Той 
е неприкосновено лице. Неприкосновеността 
му се заключава:
1. в специалната защита на неговите права 
и лично достойнство, произтичащи от закона;
2. в задължението на всички лица безпре­
кословно да изпълняват разпорежданията на 
часовия, определени от неговата служба;
3. в предоставените му права да употреби 
оръжие в случаите, посочени в този устав;
4. в подчинението му на строго опреде­
лени лица.
Чл. 396. Часовият е подчинен на начал­
ника на караула, на помощник-началника на 
караула и на своя разводач и може да бъде 
сменен (снет) от тях.
Чл. 397. (1) При застъпване на пост кара­
улният е длъжен в присъствието на разводача 
(началника на караула или неговия помощник) 
и сменявания часови лично да прегледа и 
провери наличието и изправността на печа­
тите (пломбите) и на всичко, което трябва 
да приеме под охрана, съгласно таблицата 
за постовете.
(2) Когато началникът на караула, неговият 
помощник и разводачът загинат или нямат 
физическа възможност да изпълняват своите 
задължения, часовият може да бъде сменен 
от оперативния дежурен (дежурния по военно 
формирование).
Чл. 398. Часовият е длъжен:
1. да охранява и отбранява бдително своя 
пост;
2. да изпълнява службата, да не отклонява 
вниманието си от поста, да не оставя и да не 
дава оръжието си на никого, включително и 
на лицата, на които той е подчинен;
3. да се движи по посочения маршрут, 
като внимателно наблюдава подстъпите към 
поста и оградите;
4. да следи за изправността на средствата 
за комуникация и сигнализация;
5. да не напуска поста, докато не бъде 
сменен, дори ако животът му е в опасност 
(самоволното напускане на поста е военно 
престъпление);
6. да носи оръжието в готовност за стрелба 
и по определените в този устав правила;
7. да не допуска никого до поста по-близо 
от разстоянието, посочено в таблицата за 
постовете и обозначено на местността, освен 
началника на караула, помощник-началника 
на караула, своя разводач и лицата, които ги 
придружават;
8. да знае маршрутите и графика за движе­
нието на транспортните средства на караула 
(патрула), техните опознавателни знаци и 
сигнали (пропуск и отзив);
9. да отдава чест по определените в този 
устав правила;
10. да умее да използва намиращите се на 
поста средства за гасене на пожар;